Diari Oficial de la Generalitat Valenciana


Sumari del DOGV 4434, del 06-02-2003 (2003/1346)

DECRET 10/2003, de 4 de febrer, del Consell de la Generalitat, pel qual s'aprova el Reglament que regirà els Centres de Busseig de la Comunitat Valenciana i el procediment per a la sol·licitud d'autorització dels dits Centres.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/02/04/10**

### Versions

 15/04/2015 - Actualitat  Text inicial: 07/02/2003 - 14/04/2015 

### Dades del document

Número de DOGV
:   4434

Data del DOGV
:   06-02-2003

Secció del DOGV
:   I. DISPOSICIONS GENERALS

Número del document
:   2003/1346


Data del document
:   04-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * mar
    * legislació
    * reglament administratiu
    * instal·lació esportiva
    * esport
    * registre de documents

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 15.04.2015**

 

**Decret 10/2003, de 4 de febrer, del Consell de la Generalitat, pel qual s'aprova el Reglament que regirà els Centres de Busseig de la Comunitat Valenciana i el procediment per a la sol·licitud d'autorització dels dits Centres.******[1]****

 

[**(DOGV núm. 4434 de 06.02.2003)**](http://www.dogv.gva.es/datos/2003/02/06/pdf/2003_1346.pdf)**Ref. 0556/2003**

Per mitjà del Reial Decret 1.952/1996, de 23 d'agost, s'aprova l'acord de la Comissió Mixta, prevista en la disposició transitória quarta de l'Estatut d'Autonomia de la Comunitat Valenciana, pel qual es traspassen les funcions i els servicis de l'administració de l'estat a la Comunitat Valenciana en matèria d'ensenyances nauticoesportives i subaquaticoesportives, i pel Decret 188/1996, de 18 d'octubre, del Consell de la Generalitat, es crea el Centre dels Esports del Mar de la Generalitat amb l'objecte de gestionar les competències traspassades.

Pel Decret 16/1996, de 30 de setembre, del president de la Generalitat, s'assignen a la Conselleria de Cultura, Educació i Ciència les competències que en matèria d'ensenyances nauticoesportives i subaquaticoesportives es van transferir per l'administració de l'estat a la Generalitat, i pel Decret 182/1999, de 5 d'octubre, del Consell de la Generalitat, es crea el Centre de Desenvolupament Marítim de la Generalitat, i el Consell Assessor de Ports i Activitats Nàutiques de la Comunitat Valenciana, que s'adscriu a la Conselleria d'Obres Públiques, Urbanisme i Transports, i es deroga de forma expressa per este el citat Decret 188/1996, de 18 d'octubre, del Consell de la Generalitat, pel qual es va crear el Centre dels Esports del Mar de la Generalitat.

El Centre de Desenvolupament Marítim exercix les funcions i els servicis que pel Decret 182/1999 ha assumit, i és una de les primordials la de preservar la vida humana en el mar, i assegurar, tant amb criteris de qualitat de vida com de respecte al medi natural i sense oblidar la projecció esportivoturística de la Comunitat Valenciana, uns mínims exigibles per a tota aquella activitat que es realitze amb la utilització d'equips autónoms de busseig en les nostres aigües territorials.

Per Decret 77/2000, de 22 de maig, del Govern Valencià, es va aprovar el reglament que hauria de regir els centres de busseig de la Comunitat Valenciana, així com el procediment per a la sol·licitud d'autorització dels dits centres, cosa que va suposar un notable avanç en el desenrotllament de les competències de la Comunitat Valenciana en matèria d'ensenyances subaquaticoesportives.

La regulació continguda en el mencionat decret va suposar que, en l'exercici de les seues atribucions, el Centre de Desenvolupament Marítim de la Generalitat iniciara el camí de l'establiment d'uns mínims exigibles per a tota aquella activitat turística o esportivorecreativa que es realitze amb la utilització d'equips autónoms de busseig en les aigües territorials valencianes amb la finalitat primordial de preservar la vida humana en el mar, sense oblidar la projecció esportiva i turística de la nostra Comunitat, qualsevol que siga el prestador de tal activitat.

L'aplicació de la normativa del Decret 77/2000 rep el suport del sector implicat, i el temps transcorregut des de la seua entrada en vigor ha posat de manifest l'encert de la regulació establida, sense perjuí de resultar possible la seua millora i la simplificació d'algun dels tràmits que permeten l'accés dels centres de busseig al Registre de Centres de Busseig de la Comunitat Valenciana, cosa que es fa en el present decret.

A més, en el present decret s'adeqüen els requisits exigits, que substancialment es mantenen, a la realitat social en què es mouen els centres de busseig, en particular sobre les assegurances que s'han de subscriure i a les embarcacions que, si és procedent, s'han de servir, ja que és molt freqüent a la nostra Comunitat la pràctica del busseig sense utilitzar cap embarcació.

La derogació del Decret 77/2000 i la seua substitució pel present obeïx exclusivament a raons de tècnica legislativa i a la intenció de facilitar als interessats l'accés a la regulació dels centres de busseig en una sola norma.

Per tot aixó, a proposta del conseller d'Obres Públiques, Urbanisme i Transports, i després de la deliberació prèvia del Consell de la Generalitat, en la reunió del dia 4 de febrer de 2003,

 

DECRETE

 

**Article 1**

S'aprova el reglament que regirà els centres de busseig, en les seues diferents modalitats que figura com annex I a este decret, que exercixen les seues activitats en l'àmbit turístic o esportivorecreatiu en el territori de la Comunitat Valenciana.

 

**Article 2**

S'aprova el procediment per a la sol·licitud d'autorització administrativa dels centres que exercixen les seues activitats en l'àmbit territorial de la Comunitat Valenciana que figura com annex II a este decret, i es crea el Registre de Centres de Busseig de la Comunitat Valenciana en el Centre de Desenvolupament Marítim de la Generalitat.

 

**Article 3**

Com a conseqüència de les despeses ocasionades pel procediment d'autorització administrativa i la corresponent inspecció dels centres que així ho sol·liciten, es podran establir les pertinents taxes administratives, que per a la seua aplicació hauran de figurar en la Llei de Taxes de la Generalitat, o en la Llei d'Acompanyament dels Pressuposts de la Generalitat.

 

DISPOSICIÓ ADDICIONAL. Supletorietat ****[2]****

 

Per a tot alló no previst en este decret seran aplicables:

1. La Llei 14/2010, de 3 de desembre, de la Generalitat, d'Espectacles Públics, Activitats Recreatives i Establiments Públics.

2. El Decret 2055/1969, de 25 de setembre, pel qual es regula l'exercici d'activitats subaquàtiques, en les disposicions no derogades.

3. L'Orde de 14 d'octubre de 1997, del Ministeri de Foment, per la qual s'aproven les normes de seguretat per a l'exercici d'activitats subaquàtiques.

4. En les reserves marines i llocs restringits per l'administració hauran de tramitar-se les pertinents autoritzacions d'acord amb les normatives específiques.

 

DISPOSICIÓ DEROGATÒRIA

 

Queda derogat el Decret 77/2000, de 22 de maig, del Consell de la Generalitat, pel qual s'aprova el Reglament que regirà els Centres de Busseig de la Comunitat Valenciana i s'aprova el procediment per a la sol·licitud d'autorització dels dits centres.

 

DISPOSICIONS FINALS

 

**Primera**

El director del Centre de Desenvolupament Marítim de la Generalitat dictarà les disposicions necessàries per al desplegament del present decret.

 

**Segona**

A partir de la publicació de la present disposició, totes aquelles entitats que realitzen les seues activitats a la Comunitat Valenciana i el fi de la qual siga el desenrotllament o la pràctica de les activitats subaquàtiques en les seues diferents modalitats en l'àmbit turístic o esportivorecreatiu es denominaran centres de busseig, com a terme genèric, i hauran d'expressar la seua modalitat segons s'especifica en l'annex I del present decret.

Estos centres hauran de regularitzar la seua situació davant de l'administració després de la sol·licitud prèvia de l'oportuna inscripció en el Registre del Centres de Busseig de la Comunitat Valenciana en el termini no superior a sis mesos, comptadors a partir del dia següent de la publicació del present decret en el Diari Oficial de la Generalitat Valenciana.

 

**Tercera**

El present decret entrarà en vigor el sendemà de la publicació en el Diari Oficial de la Generalitat Valenciana.

 

València, 4 de febrer de 2003

 

El president de la Generalitat,

JOSÉ LUIS OLIVAS MARTÍNEZ

 

El conseller d'Obres Públiques, Urbanisme i Transports,

JOSÉ RAMÓN GARCÍA ANTÓN

 

 

ANNEX I  
 Reglament de Centres de Busseig

 

**Article 1. Denominació.** ****[3]****

1. Es denominen centres de busseig els centres integrats per persones físiques o jurídiques el fi de les quals és la formació o pràctica del busseig esportivorecreatiu amb equips de respiració autónoma, així com la recarrega de botelles i lloguer d'equips, en les diferents modalitats, en l'àmbit turístic o esportivorecreatiu, dins del territori de la Comunitat Valenciana.

2. Queda exclós d'este reglament l'exercici del busseig professional, el científic i el militar, que es regiran per la seua normativa específica.

 

**Article 2. Classificació** ****[4]****

Els centres de busseig recreatiu de la Comunitat Valenciana es classifiquen en:

Centres A: centres de formació en activitats subaquàtiques. Són aquells que es dediquen a impartir formació teoricopràctica de busseig esportivorecreatiu.

Centres B: centres de pràctica d'activitats subaquàtiques. Són aquells en què s'organitzen i realitzen activitats amb immersió.

Centres A/B: centres de formació i pràctica d'activitats subaquàtiques».

 

**Article 3. Activitats** ****[5]****

Els centres A són aquells que es dediquen a impartir formació teoricopràctica de busseig esportivorecreatiu. Els centres de formació queden facultats per a tramitar les corresponents qualificacions que faculten la pràctica del busseig autónom esportivorecreatiu.

Els centres B són aquells on s'organitzen i realitzen activitats amb immersió.

Els centres A/B són aquells que exercixen de forma simultània tant formació com realització d'activitats amb immersió.

Tots els centres podran tindre com a activitat complementària el lloguer de material d'immersió i equips auxiliars, i lloguer i càrrega d'equips autónoms.

 

**Article 4. Requisits generals** ****[6]****

Els requisits generals que han de complir estos centres de busseig són els següents:

1. La direcció tècnica del centre estarà a càrrec, com a mínim, d'algun dels titulats següents:

a) Un tècnic esportiu en busseig esportiu amb escafandre autónom, grau mitjà, cicle final (TD2), o titulat declarat equivalent a efectes professionals o homologat, de conformitat amb el que establix el Reial Decret 932/2010, de 23 de juliol, pel qual s'establix el títol de Tècnic Esportiu en Busseig Esportiu amb Escafandre Autónom i se'n fixen els ensenyaments mínims i requisits d'accés.

b) Un titulat bussejador instructor anterior a l'1 de setembre de 2011, regulat pel Decret 2055/1969, de 25 de setembre, o titulació equivalent expedida o reconeguda en altres administracions o comunitats autónomes, que haja obtingut la convalidació del seu títol d'acord amb el que disposa la disposició addicional quarta del Reial Decret 932/2010.

c) Un titulat tècnic en operacions subaquàtiques i hiperbàriques, regulat en el Reial Decret 1073/2012, de 13 de juliol, pel qual s'establix el títol de Tècnic en Operacions Subaquàtiques i Hiperbàriques i se'n fixen els ensenyaments mínims o títol equivalent.

2. Disposarà d'un pla d'emergències i evacuació que garantisca l'administració adequada dels primers auxilis i evacuació de qualsevol usuari que necessite este tipus d'atenció en el menor termini possible. Este pla d'emergència es dissenyarà seguint el model desenrotllat en l'annex IV d'este decret.

3. Existència d'una cambra hiperbàrica en funcionament a una distància tal que puga ser utilitzada en un termini de dos hores des del començament de l'evacuació i des del punt d'immersió, per qualsevol mitjà de transport factible.

4. Concert contractual amb una entitat d'assegurances que cobrisca les contingències i riscos de responsabilitat civil que puguen tindre lloc en les instal·lacions del centre i durant el desenrotllament de les activitats própies d'este, tant als usuaris com al personal que preste els seus servicis i a tercers, per una suma mínima per sinistre de 600.000 euros, amb un mínim de 150.000 euros per víctima per danys personals i de 120.000 euros per danys materials. Si s'establixen franquícies, aniran a càrrec del contractant de l'assegurança.

5. Ha de disposar, en les instal·lacions del centre d'una farmaciola que permeta resoldre xicotetes urgències que puguen presentar-se durant el desenrotllament de les activitats própies del centre. Esta farmaciola estarà composta, com a mínim, per analgèsics, antihistamínics, amoníac, anestèsics locals en pomada i injectables, antisèptics, apósits estèrils, embenats, xeringues, agulles i material de cura per a xicotetes ferides. Tot aixó utilitzable, per personal sanitari o pel personal tècnic corresponent, en cas de xicotetes ferides o contusions.

6. Disposarà d'un equip d'oxigen normobàric, amb personal tècnic capacitat per al seu ús, en el lloc de la immersió.

7. Disposarà en les seues instal·lacions dels equips necessaris per a garantir l'oferta realitzada als seus usuaris i que complisquen tots els requisits que exigisquen les distintes administracions que hagen d'autoritzar el funcionament d'estos, segons la normativa vigent per a qualsevol tipus d'establiment públic.

8. Disposarà d'embarcacions adequades per a l'exercici de l'activitat subaquàtica. La matriculació, despatx i equipament tècnic de les embarcacions des de les quals es realitze l'activitat de busseig i els requisits del personal que les tripule es regiran pel que disposa el text refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i per la legislació de desplegament d'este.

 

**Article 5. Requisits dels centres de formació en activitats subaquàtiques** ****[7]****

A més dels requisits esmentats en l'article 4, els centres que impartisquen formació en activitats subaquàtiques, han de tindre els requisits següents:

1. Personal docent suficient amb les corresponents titulacions:

a) Tècnic Esportiu en Busseig Esportiu amb Escafandre Autónom grau mitjà o equivalència professional a efectes professionals o homologació a este, de conformitat amb el que establix el Reial Decret 932/2010, de 23 de juliol.

b) Titulat bussejador instructor i bussejador monitor anterior a l'1 de setembre de 2011, regulat pel Decret 2055/1969, de 25 de setembre, o titulació equivalent expedida o reconeguda en altres administracions o comunitats autónomes, que haja obtingut la convalidació del seu títol d'acord amb el que disposa la disposició addicional quarta del Reial Decret 932/2010.

c) Titulat tècnic en operacions subaquàtiques i hiperbàriques, regulat en el Reial Decret 1073/2012, de 13 de juliol.

Cal posseir, com a mínim, el certificat acadèmic oficial de superació del cicle inicial de grau mitjà de Tècnic Esportiu en Busseig Esportiu amb Escafandre Autónom o la seua equivalència professional a efectes professionals o homologació a este, o títol de bussejador monitor anterior a l'1 de setembre de 2011, quan s'exercisquen funcions de guia d'immersions de busseig esportiu, guia subaquàtica de busseig esportiu, monitor de batejos de busseig o bussejador de suport i seguretat en cursos de formació de bussejadors i en competicions d'esports subaquàtics, auxiliar de coordinació d'activitats en clubs i centres de busseig esportivorecreatius.

Cal posseir, com a mínim, el certificat acadèmic oficial de superació del cicle final del grau mitjà de Tècnic Esportiu en Busseig Esportiu amb Escafandre Autónom o la seua equivalència professional a efectes professionals o l'homologació a este, o el títol de bussejador instructor anterior a l'1 de setembre de 2011, o títol de Tècnic en Operacions Subaquàtiques i Hiperbàriques regulat en el Reial Decret 1073/2012, de 13 de juliol, quan s'exercisquen funcions d'instructor, coordinador d'activitats de centre turístic de busseig, director tècnic o cap d'estudis de clubs o centres de busseig.

2. Locals adequats: els centres o les instal·lacions en què estos desenrotllen les seues activitats comptaran amb les condicions higièniques, acústiques, d'habitabilitat i de seguretat que s'exigisquen en la legislació vigent per a la realització de les activitats que hi facen, a més dels requisits que s'establixen en este reglament.

3. Mitjans i material didàctic suficient per a la impartició dels ensenyaments de busseig».

 

**Article 6. Autorització del centre**

Per a iniciar les seues activitats s'haurà d'estar en possessió del corresponent permís d'autorització del centre, per a aixó es procedirà d'acord amb el que establix l'annex II del present decret.

 

**Article 7. Normes generals** ****[8]****

L'activitat dels centres de busseig esportivorecreatiu haurà d'ajustar-se a les normes següents:

1. El personal tècnic dels centres de busseig haurà d'estar en possessió dels títols o certificats acadèmics oficials següents:

a) Certificat de superació del cicle inicial de Grau Mitjà de Tècnic Esportiu en Busseig Esportiu amb Escafandre Autónom o la seua equivalència professional a efectes professionals o homologació a este, o Títol de Bussejador Monitor anterior a l'1 de setembre de 2011, quan s'exercisquen funcions de guia d'immersions, guia subaquàtic de busseig esportiu, monitor de batejos de busseig o bussejador de suport i seguretat en cursos de formació de bussejadors i en competicions d'esports subaquàtics, auxiliar de coordinació d'activitats en clubs i centres de busseig esportivorecreatiu.

b) Certificat de superació del cicle final del Grau Mitjà de Tècnic Esportiu en Busseig Esportiu amb Escafandre Autónom o la seua equivalència professional a efectes professionals o homologació a este o Títol de Bussejador Instructor anterior a l'1 de setembre de 2011, que haja obtingut la convalidació del seu títol d'acord amb el que disposa la disposició addicional quarta del Reial Decret 932/2010, o Títol de Tècnic en Operacions Subaquàtiques i Hiperbàriques, regulat en el Reial Decret 1073/2012, de 13 de juliol, quan s'exercisquen funcions d'instructor, coordinador d'activitats de centre turístic de busseig, director tècnic o cap d'estudis de clubs o centres de busseig. A més, podran exercir totes les funcions establides en el punt anterior.

2. Podran llogar materials i equips d'immersió, així com prestar servicis d'immersió a:

a) Espanyols o estrangers que posseïsquen una titulació o certificat de busseig en vigor, així com la corresponent llicència federativa o assegurança privada equivalent, ambdós en vigor.

b) Aquelles persones de qualsevol nacionalitat sense titulació o certificat, sempre que estiguen realitzant activitats d'iniciació o cursos de busseig programats per un centre de busseig autoritzat. En qualsevol cas, hauran de disposar de la corresponent llicència federativa o assegurança privada equivalent, ambdós en vigor.

3. Hauran de portar un llibre de registre d'immersions, amb anotació de les dades d'identitat complets del titular, entitat que expedix el carnet de busseig i número de llicència o assegurança de responsabilitat civil i accidents en vigor que posseïx l'interessat. A més, s'afegiran a les dades abans citades els de l'instructor, quan faça referència a cursos o excursions organitzades.

4. Hauran de tindre a disposició dels seus usuaris fulls de reclamacions segons la normativa vigent en matèria de consum».

 

**Article 8. Normes sobre excursions maritimosubaquàtiques** ****[9]****

Per a l'organització d'excursions maritimosubaquàtiques hauran de complir-se els requisits següents:

1. Les excursions subaquàtiques que es realitzen com a conseqüència de campionats, concursos o esdeveniments semblants que requerisquen l'ús de diverses embarcacions hauran de comptar amb l'autorització de la capitania marítima corresponent, als efectes previstos en el Reial Decret 62/2008, de 25 de gener, pel qual s'aprova el Reglament de les condicions de seguretat marítima, de la navegació i de la vida humana en la mar aplicables a les concentracions nàutiques de caràcter commemoratiu i proves nauticoesportives.

2. Per a cada excursió es nomenarà un guia d'immersió, que haurà de tindre alguna de les titulacions o certificats acadèmics oficials establits en este reglament per a exercir esta funció.

El responsable de dur a terme la immersió programada serà el director tècnic del centre, que haurà de posseir alguna de les titulacions establides en el present reglament per a exercir l'esmentada funció. Es responsabilitzarà de la seguretat durant tot el temps que dure l'activitat, i haurà de romandre en la zona d'immersió o instal·lacions del centre de manera que puga atendre qualsevol incident que es produïsca en el transcurs de l'activitat, i respondran davant d'ell els instructors i els guies subaquàtics.

La zona d'immersió s'abalisarà reglamentàriament.

3. La programació de les immersions es farà tenint en compte els nivells dels bussejadors que la facen, per a la qual cosa el director d'immersió realitzarà les accions que considere necessàries.

4. Es disposarà d'un guia subaquàtic, dotat d'una font alternativa d'aire, per cada tres parelles de bussejadors com a màxim, en els casos en què assistisquen bussejadors no experimentats que no estiguen organitzats o quan el director de la immersió ho considere necessari per a la seguretat del grup.

Els guies subaquàtics hauran de tindre alguna de les titulacions o certificats acadèmics oficials establits en este reglament per a exercir esta funció.

5. Estos guies, que respondran davant del director d'immersió, hauran d'acompanyar els bussejadors durant el temps que dure la immersió, i es responsabilitzaran de la seguretat del grup de bussejadors assignat mentres estos estiguen sota la seua tutela.

6. Es podran contractar els servicis de transport al lloc de la immersió sense guia subaquàtic només a bussejadors experimentats, el nivell dels quals haurà d'avaluar el director d'immersió i integrar-los en un grup, i a grups dirigits per guia propi.

El director de la immersió haurà d'emetre, amb caràcter previ, un informe on realitzarà l'avaluació dels bussejadors com a experimentats, i el grup de bussejadors experts que contracten els servicis de transport al lloc d'immersió sense guia subaquàtic hauran de tindre cópia d'este informe, als efectes de poder exhibir-lo en cas de control per l'autoritat competent.

7. Caldrà disposar del nombre adequat d'embarcacions per al transport dels bussejadors, d'acord amb les normes de seguretat que regulen estos mitjans. Així mateix, haurà d'existir una embarcació ràpida de borda baixa, de seguretat, independent de les anteriors, que garantisca l'aplicació correcta de les normes de seguretat i que haurà de romandre en la zona d'immersió mentres dure esta. Igualment, serà obligatori abalisar la zona.

8. En el cas que el grup d'immersió siga reduït i utilitze una embarcació ràpida de borda baixa per al transport, esta farà les funcions de seguretat, i sempre romandrà a bord un responsable que siga capaç de governar-la.

9. Amb caràcter excepcional, es podran practicar immersions de busseig tecnicoesportiu. Estes intervencions hiperbàriques seran considerades d'alt nivell, bé perquè se superen les 5 atmosferes de pressió i s'utilitzen altres gasos diferents a l'aire i al nítrox, o bé perquè es realitzen en espais sense accés directe a la superfície com ara coves, sota gel, restes o altres llocs en què la immersió requerisca especial dificultat.

Per a realitzar-les, a més del títol de bussejador esportiu cal una formació complementària en busseig tècnic i equip especial.

 

**Article 9. Assegurança d'accidents**

Els centres estan obligats a contractar una pólissa d'assegurança d'accidents, d'assistència sanitària i de vida, que cobrisca els seus usuaris com a mínim per les despeses, en cas d'accident, en concepte de trasllats (inclosos avió i helicópter), hospitalització, mort de l'assegurat i dels causats a tercers pel que fa a responsabilitat civil.

 

**Article 10. Normes d'organització de cursos**

Per a l'organització i la impartició de l'ensenyança del busseig s'ajustaran a les normes d'organització de cursos dictades pel Centre de Desenvolupament Marítim de la Generalitat o l'administració competent en la matèria.

 

**Article 11. Iniciació al busseig esportivorecreatiu** ****[10]****

Es consideren activitats d'iniciació o descobriment del busseig esportivorecreatiu amb escafandre autónom, aquelles immersions que habitualment es denominen «batejos» i complixen les condicions següents:

1. La profunditat es limita a un màxim de sis metres i es desenrotllen en aigües confinades o prop de la platja.

2. Les realitza una persona que no té títol de busseig, acompanyat de personal tècnic que disposa dels certificats acadèmics oficials o titulacions establits en este reglament per a l'exercici d'esta activitat.

3. La seua finalitat és el descobriment del busseig esportivorecreatiu, en cap cas l'aprenentatge d'este, i únicament es realitzaran en centres de busseig autoritzats per l'autoritat competent.

 

**Article 12. Requisits específics per a la pràctica del busseig esportivorecreatiu** ****[11]****

1. Tota persona que se sotmeta a un ambient hiperbàric haurà de realitzar prèviament un examen mèdic especialitzat realitzat per un metge que posseïsca un títol, especialitat, diploma o certificat relacionat amb activitats subaquàtiques, que es repetirà cada dos anys.

2. Per a la pràctica del busseig esportivorecreatiu s'haurà d'estar en possessió del document que habilita com a bussejador esportivorecreatiu, a excepció de les persones que facen cursos formatius de busseig esportivorecreatiu i activitats d'iniciació o descobriment del busseig esportivorecreatiu efectuats en centres de busseig autoritzats.

3. Subscripció d'una assegurança d'accidents i de responsabilitat civil que cobrisca qualsevol tipus d'accident que puga derivar-se de l'activitat subaquàtica. La llicència federativa d'activitats subaquàtiques en vigor implicarà estar en possessió de la corresponent assegurança d'accidents i responsabilitat civil.

4. En cap cas el busseig esportivorecreatiu podrà practicar-se sense la companyia permanent d'un altre bussejador titulat major d'edat. En els cursos i activitats d'iniciació o descobriment de busseig, els bussejadors hauran d'anar acompanyats del personal tècnic del centre de busseig autoritzat.

 

**Article 13. Menors d'edat** ****[12]****

1. A partir de 8 anys complits, els menors podran participar en activitats i cursos de busseig esportivorecreatiu organitzats per centres de busseig amb l'autorització d'obertura i funcionament en vigor, i haurà de disposar, en tot cas, d'autorització prèvia, expressa i per escrit del pare, mare, tutor o tutora i amb els límits de profunditat següents:

a) De 8 a 9 anys, es podran realitzar activitats en piscina.

b) De 10 a 11 anys, amb un límit de profunditat de sis metres.

c) De 12 a 15 anys, amb un límit de profunditat de dotze metres.

d) De 16 a 18 anys, amb un límit de profunditat adequat a la qualificació que tinguen.

2. S'hauran de complir els requisits generals establits en la normativa de seguretat en l'exercici d'activitats subaquàtiques vigent. El personal tècnic del centre de busseig haurà d'estar en possessió de les titulacions o certificats acadèmics oficials establits en este reglament per a l'exercici de les seues funcions. Este personal comprovarà especialment que les condicions físiques i psíquiques del menor d'edat són les adequades per a la pràctica que es desenrotlle, i, en especial, que disposa del certificat mèdic establit en la normativa de seguretat vigent. Així mateix, explicarà als menors d'edat l'activitat a desenrotllar, i comprovarà que han entés les explicacions correctament, supervisant el correcte exercici de l'activitat i el compliment de la normativa de seguretat vigent. En cas contrari, suspendrà l'activitat subaquàtica.

3. Quan es realitzen cursos de busseig, els menors d'edat hauran d'anar sempre acompanyats per personal tècnic del centre de busseig autoritzat. El nombre màxim de menors d'edat per acompanyant serà de dos.

Quan es facen activitats d'immersió organitzades per centres de busseig autoritzats, els menors d'edat d'entre 10 i 16 anys hauran de disposar de qualificació de bussejador expedida per entitats les qualificacions de les quals hagen sigut reconegudes per la Generalitat. En estos casos, podran anar acompanyats de son pare, mare, tutor, tutora o persona major d'edat designada i autoritzada per estos últims, els quals hauran de posseir en qualsevol cas, com a mínim, la titulació oficial de bussejador de primera classe o equivalent. La pràctica del busseig esportivorecreatiu per a persones entre 16 i 18 anys que disposen de titulació oficial de busseig s'ajustarà a les seues atribucions.

4. Els menors de 16 anys d'edat no podran realitzar immersions que requerisquen realitzar parades programades de descompressió, ni immersions en grutes, coves, interior de barcos afonats o qualsevol altre tipus que es desenrotlle sota sostre.

5. No es permet l'ús de gasos respirables diferents de l'aire atmosfèric per a menors de 16 anys. En tot cas haurà de complir-se la normativa de seguretat vigent sobre gasos respirables per a l'exercici d'activitats subaquàtiques.

6. L'equipament que ha de portar un bussejador autónom menor d'edat haurà d'estar adaptat a la seua morfologia, havent de controlar el personal tècnic del centre de busseig el bon estat i funcionament d'este.

 

 

ANNEX II  
 Procediment d'autorització administrativa de centres de busseig de la Comunitat Valenciana

 

**Article 1. Obertura de centres**

L'obertura i el funcionament dels centres de busseig se sotmetran al principi d'autorització administrativa.

Es crea el Registre de Centres de Busseig de la Comunitat Valenciana, on s'inscriuran tots els centres autoritzats.

 

**Article 2. Disposicions de caràcter general**

1. L'autorització es concedirà sempre que els centres reunisquen els requisits mínims establits, amb caràcter general, per la legislació vigent per a este tipus d'establiments, a més de la desplegada en el present decret.

Els centres autoritzats gaudiran de plenes facultats per a les activitats que determine la corresponent autorització.

2. Tota persona física o jurídica de caràcter privat i de nacionalitat espanyola o de qualsevol altre estat membre de la Unió Europea podrà obtindre autorització per a l'obertura i el funcionament de centres de busseig si reunix els requisits establits en la legislació vigent i en el present decret.

3. Podran igualment obtindre la dita autorització les persones físiques o jurídiques de nacionalitat estrangera, que s'ajustaran al que resulte de la legislació vigent i dels acords internacionals.

4. No podran ser titulars dels centres de busseig privats:

a) Les persones que presten els seus servicis en l'administració esportiva, educativa, o marítima; ja siga estatal, autonómica o local.

b) Les persones inhabilitades penalment per a l'exercici d'este dret.

c) Les persones jurídiques en què les persones incloses en els apartats anteriors exercisquen càrrecs rectors o siguen titulars del 20 per 100 o més del capital social.

5. Els centres tindran la denominació genèrica de centres de busseig i una denominació específica que figurarà en la corresponent inscripció registral. No es podran utilitzar, per part dels centres, denominacions diferents d'aquella.

6. S'exhibirà un cartell en què s'indicarà el reconeixement de la Generalitat amb el número d'expedició. El control de les dites activitats amb revisions anuals serà realitzat pel Centre de Desenvolupament Marítim o l'organisme corresponents.

 

**Article 3. Expedients d'autorització. Procediment**

L'expedient d'autorització administrativa per a l'obertura i el funcionament d'un centre de busseig s'iniciarà, a instància de part, per mitjà de la sol·licitud que figura com annex III, dirigida al Centre de Desenvolupament Marítim de la Generalitat i presentada en els llocs indicats en l'article 38,4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La sol·licitud s'haurà d'omplir en el model establit en l'annex III d'este decret, en el qual s'hauran d'assenyalar els documents aportats i junt amb esta es presentarà una memória explicativa a la qual necessàriament s'hauran d'acompanyar dels següents documents, originals o degudament confrontats:

a) Identificació de la persona física o jurídica que promou el centre, que haurà d'aportar declaració o manifestació que no es troba sotmesa en cap dels supósits prevists en l'article 2.4 del present annex.

b) Denominació específica que es proposa.

c) Localització geogràfica i domicili social del centre, amb descripció de les seues instal·lacions i relació de materials i equips de què este disposa.

d) Tipus de servicis i activitats que es pretenen oferir i nombre màxim d'usuaris.

e) Relació d'instructors en la qual conste la titulació que els habilite per a l'ensenyança del busseig que es realitze i en la qual consten els cursos de formació contínua i reciclatge realitzats per cada professor.

f) Zona d'immersió sobre una carta nàutica en la qual s'assenyalen clarament les zones d'immersió en què el centre exercirà la seua activitat.

g) Cópia de la documentació de les embarcacions que, si és procedent, dispose el centre, amb descripció de les seues característiques, nom i matrícula d'estes. En el cas que el centre no siga titular de les embarcacions, haurà de descriure de quina manera se serviran d'estes, amb l'aportació de la documentació acreditativa.

h) Indicació de la ubicació de la cambra hiperbàrica més próxima.

i) Certificat d'una entitat asseguradora acreditativa del compliment del que disposa l'article 4.4 de l'annex I, amb indicació expressa i detallada de totes les quanties assegurades i de tots els riscs coberts.

j) Mitjans de comunicació ordinaris i de comunicacions radiomarítimes disponibles, tant en el centre com en l'embarcació, freqüències o canals utilitzats i horaris de servici.

 

**Article 4. Resolucions** ****[13]****

1. El director general que tinga les competències en matèria d'activitats subaquàtiques dictarà la corresponent resolució.

2. En la resolució per la qual s'autoritze l'obertura i funcionament d'un centre de busseig constaran les dades següents:

a) Titular del centre.

b) Domicili, localitat, municipi i província.

c) Zona d'activitats del centre.

d) Denominació específica i tipus de centre.

e) Activitats que s'autoritzen.

f) Nom i matrícula de les embarcacions assignades.

3. El termini màxim per a resoldre i notificar la corresponent resolució és de sis mesos. Si transcorre este termini i no s'ha notificat a la persona interessada la resolució expressa, la sol·licitud s'entendrà estimada.

4. L'autorització d'obertura i funcionament d'un centre produirà efectes a partir de l'endemà a la notificació de la corresponent resolució. La modificació d'algunes de les dades requerirà, si és el cas, l'autorització prèvia administrativa en els termes d'este decret.

5. L'autorització tindrà una validesa d'un any i s'haurà de sol·licitar la renovació amb una antelació mínima d'un mes, en el cas que es pretenga continuar amb l'activitat».

 

**Article 5. Registre de centres**

Respecte a la constitució i el funcionament d'estos registres i, en particular, en els aspectes referits a l'accés a les seues dades, s'observaran les previsions de la Llei Orgànica 15/1999, de 13 de desembre, de Protecció de Dades de Caràcter Personal, i el que establix l'article 37 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Article 6. Modificacions de l'autorització**

1. Modificació de l'autorització. Es consideren circumstàncies que donen lloc a la modificació de l'autorització les següents:

a) Canvi de denominació específica del centre.

b) Modificació de les instal·lacions i mitjans que impliquen alteració de les dimensions i la ubicació dels espais i les zones de pràctica que van ser tinguts en compte per a atorgar l'autorització.

c) Ampliació del nombre d'usuaris màxim diari, pels quals es va produir l'autorització.

d) Modificació dels mitjans tècnics de la pràctica del busseig, de les embarcacions auxiliars, i del tipus de servicis oferits.

e) Canvi de titularitat del centre.

f) Uns altres motius que, raonadament, puguen suposar alteracions quant al tipus d'activitats i servicis, aspectes de seguretat i d'altres segons el criteri de l'inspector nomenat per l'administració.

g) Canvi de la direcció tècnica i/o del personal tècnic del centre.

2. Nova autorització. Es consideraran circumstàncies que donen lloc a una nova autorització les següents:

a) Canvi de domicili del centre per trasllat d'instal·lacions, quan este canvi supose el canvi de localitat, o zona d'activitats.

b) Canvi de tipus de classificació de centre.

c) Uns altres supósits que suposen una alteració substancial dels documents descrits en l'article 3 del present annex II.

3. Procediment: tota circumstància que done lloc a la modificació de l'autorització o a nova autorització es produirà a instàncies de l'interessat, en cas contrari, podria motivar l'extinció expressa de l'autorització. En qualsevol cas es realitzarà per mitjà d'escrit motivat dirigit al Centre de Desenvolupament Marítim, i s'acompanyaran de tots els documents que siguen necessaris sobre les modificacions proposades del centre. En el cas de la modificació de l'autorització, s'acompanyaran d'aquells documents que diferisquen dels ja presentats segons l'article 3 del present annex i, en el cas de nova autorització, es realitzarà tot el procediment descrit en l'article 3.

 

**Article 7. Extinció de l'autorització** ****[14]****

1. Causes. L'autorització s'extingix per les causes següents:

a) Per resolució judicial.

b) Pel cessament en les seues activitats del centre.

c) Per revocació expressa i motivada de l'Administració de la Generalitat.

d) A instàncies del titular del centre.

e) Per les altres causes previstes per l'ordenament jurídic.

2. Procediment. L'extinció o revocació es realitzarà d'acord amb el que es disposa a continuació:

a) Quan siga a instàncies de l'interessat, la resolució corresponent l'adoptarà el director general que tinga les competències en matèria d'activitats subaquàtiques i serà notificada a l'interessat i als organismes amb atribucions en la matèria. El termini màxim per a resoldre i notificar la corresponent resolució és de sis mesos. Si, transcorregut este termini, no s'ha notificat a la persona interessada la resolució expressa, s'entendrà estimada.

b) El director general que tinga les competències en matèria d'activitats subaquàtiques declararà d'ofici l'extinció de l'autorització per cessament d'activitats d'un centre, amb audiència prèvia de l'interessat, quan el centre haja cessat de fet les seues activitats.

c) L'extinció de l'autorització produirà efectes a partir de l'endemà a aquell en què tinga lloc la notificació o publicació de la resolució.

d) L'expedient d'extinció de l'autorització per revocació expressa de l'Administració serà procedent per incompliment de les normes establides en este decret, així com de les disposicions legals d'aplicació, independentment de les sancions a les quals done lloc la infracció comesa.

e) En tot cas, es comunicarà al titular l'inici de l'expedient d'extinció de l'autorització perquè esmene les deficiències. Si no ho fa en el termini que s'hi concedisca, es tramitarà el corresponent expedient i es revocarà definitivament l'autorització. La duració del termini s'establirà en funció de la deficiència a esmenar.

f) L'expedient de revocació l'iniciarà la direcció general que tinga les competències en matèria d'activitats subaquàtiques. Una vegada instruït l'expedient, es donarà vista i audiència al titular del centre. Complit este tràmit, i a la vista de les actuacions realitzades i de les al·legacions formulades, si és el cas, per l'interessat, es dictarà la corresponent resolució.

g) Les resolucions a què fa referència este apartat donaran lloc a la corresponent inscripció de baixa en el Registre de Centres de Busseig de la Comunitat Valenciana.

h) Els incompliments o les deficiències lleus de normes de caràcter general es comunicaran a l'interessat perquè les esmene.

i) Supletóriament, al procediment d'extinció d'autoritzacions previst en este article, s'aplicarà la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

 

ANNEX III  
 SOL·LICITUD DE CENTRES DE BUSSEIG

 

[**Imprés de sol·licitud (pdf)**](http://www.dogv.gva.es/auto/dogv/docvpub/rlgv/2003/D_2003_010_imagen_01.pdf)

 

 

ANNEX IV  
 Pla d'emergència

 

1. Generalitats

1.1. Objectius

A) Conéixer l'entorn maritimoterrestre on es realitza l'activitat.

B) Evitar les causes origen de les emergències.

C) Observar tots els mitjans d'autoprotecció.

D) Disposar de persones organitzades, formades i pràctiques que garantisquen rapidesa i eficàcia en les accions que s'han de mamprendre per al control de les emergències.

E) Tindre informats tots els participants de l'activitat, del pla d'emergència, així com les persones i els mitjans materials exteriors que participen en cas d'emergència.

1.2. Contingut

Per a complir els continguts enunciats es prepararà un pla d'autoprotecció que comprendrà quatre documents:

1. Avaluació del risc: es valoraran les condicions de risc existent en el medi marí, per a l'exercici de l'activitat de busseig, i l'entorn terrestre del lloc on es desenrotlla.

2. Mitjans d'autoprotecció: es determinaran els mitjans materials i humans disponibles i necessaris, es definiran els equips, les seues funcions i d'altres dades d'interés, per a garantir la prevenció de riscs i el control inicial de les emergències que ocórreguen.

3. Pla d'emergència: preveurà les diferents hipótesis d'emergència i els plans d'actuació per a cada un d'estes.

4. Implantació: divulgar el pla general amb realitzacions periódiques de simulacres.

Tot el personal participant en l'activitat de busseig haurà d'estar format amb referència al pla d'evacuació.

 

2. Avaluació de risc

Document 1

2.1. Desenrotllament

En este document s'inclouran:

a) Relació de factors de risc amb una anàlisi d'estos.

b) Avaluació del nivell de risc segons l'activitat de busseig que es realitza en la zona i les condicions d'evacuació.

c) Plans i situació del lloc on es realitze l'activitat de busseig.

2.2. Factors de risc

Lloc (o llocs) de realització de l'activitat de busseig.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ubicació de centres sanitaris.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nombre de bussejadors que realitzen l'activitat de busseig.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nombre d'instructors que participen en l'activitat de busseig.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cambra hiperbàrica més próxima operativa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mitjans materials

Telèfon, ràdio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tipus d'embarcació \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Equipament de l'embarcació \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mitjans sanitaris humans

Metge \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Diplomat en Infermeria, ATS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socorrista \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 

1.3 Avaluació de nivells de risc en busseig

1.3.1 Risc de busseig.

Molt alt: immersions successives.

Espeleobusseig.

Busseig en coves.

Busseig en restes.

Busseig davall del gel.

Apnea profunda.

Alt: busseig en aigües confinades o tancades (llacs, pantans).

Busseig en llocs aïllats (falta d'infraestructura, cambra hiperbàrica, etc.).

Busseig en apnea.

Busseig nocturn.

Mitjà: nivells d'ensenyança oficial (en estreles).

Arqueologia.

Fotografia o vídeo.

Immersions a més de 20 metres i menys de 40.

Baix: busseig amb experts (a menys de 20 metres)

1.3.2. Condicions d'evacuació

Adequades \_\_\_\_\_\_\_\_\_\_\_\_\_\_\_\_\_\_

Inadequades \_\_\_\_\_\_\_\_\_\_\_\_\_\_\_\_\_

Plans i situació de l'activitat de busseig.

Informació detallada de l'activitat de busseig per mitjà d'un pla del lloc o llocs d'immersió.

 

3. Mitjans d'autoprotecció

3.1. Document II

En este document aniran inclosos:

A) Inventari de mitjans disponibles per a realitzar l'activitat de busseig.

B) On s'ubiquen els mitjans sanitaris disponibles.

3.1.1. Mitjans materials i tècnics

Ràdio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telèfons \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ambulàncies \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Embarcacions \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Helicópter \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cambra hiperbàrica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.1.2. Mitjans humans i sanitaris

Instructor director del curs (nivell 2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Metge \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Diplomat en Infermeria, ATS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socorrista \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adreça, telèfon

Hospitals \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Centre de salut \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postes sanitàries \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Creu Roja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 

4. Pla d'emergència

Document III

El pla d'emergència ha de definir la seqüència de les accions que s'han de desenrotllar per al control inicial de l'emergència o les emergències que es poden produir responent a les preguntes:

- Què es farà?

En el cas d'existir una emergència es realitzaran els primers auxilis a l'accidentat. El director del curs, si no hi ha facultatiu o sanitari que es faça càrrec de l'accidentat, practicarà els primers auxilis i RCP si ho requerix l'accidentat i donarà pas a una evacuació i trasllat al centre hospitalari o cambra hiperbàrica.

- Quan es farà?

Quan succeïsca l'emergència en el lloc de la pràctica de busseig.

- Com es farà i on es farà?

El director del curs avalua l'emergència si és primària, secundària o terciària, i procedirà a gestionar el trasllat de l'accidentat amb embarcació, ambulància o helicópter a un centre hospitalari o cambra hiperbàrica. (No exagerar mitjans.)

- Qui ho farà?

El director del curs es farà càrrec de l'emergència en absència d'un facultatiu o sanitari, i avaluarà l'accident i el seu trasllat a l'hospital o cambra hiperbàrica.

En el document aniran inclosos:

a) Els factors de risc i classificació d'emergències.

b) Les accions que s'han de mamprendre en cada cas.

c) La composició dels equips d'emergència i la seua denominació.

d) Els esquemes operacionals de desenrotllament del pla.

4.1. Classificació de l'emergència

L'elaboració dels plans d'actuació es farà tenint en compte:

a) La gravetat de l'emergència.

b) La dificultat de control de l'emergència.

c) Les possibles conseqüències fisiopatológiques del bussejador després de l'accident de busseig.

 

4.1.1. Classificació de l'emergència en funció de la gravetat.

 

Emergència primària

Serà qualsevol accident que pot ser denominat i controlat de forma senzilla i ràpida pel personal i mitjans d'autoprotecció de l'activitat de busseig i no és disbàric.

Instructors

Bussejadors

Només actuant els mitjans d'autoprotecció propis i locals d'esta activitat.

Es realitzaran els primers auxilis amb la mateixa farmaciola de l'equip del curs i l'instructor director del curs, avaluarà l'accidentat per al seu trasllat a un hospital.

 

Emergència secundària

Serà tot aquell accident que pot ser dominat per l'actuació d'equips especials del sector i no és disbàric.

- Centres de salut.

- Postes de socors.

- Creu Roja.

És l'accident en què tenim traumatismes, hemorràgies, ferides, etcètera, en el qual l'instructor director del curs avaluarà el seu trasllat a un centre hospitalari.

 

Emergència terciària

Serà tot aquell accident que perquè puga ser dominat fan falta tots els equips, mitjans d'autoprotecció i salvament del sector, externs o propis de la zona i és un accident disbàric.

- Hospitals (comunitat autónoma).

- Cambra hiperbàrica.

- Ambulància.

- Helicópter.

És l'accident en què tenim un problema disbàric (enfisema subcutani, mediastí, sobrepressió pulmonar, atac descompressiu, etc.), en el qual el director del curs avalua el seu trasllat a un centre hospitalari o cambra hiperbàrica.

 

4.2.2. Classificació dels plans d'actuació d'emergència en funció de les disponibilitats de mitjans humans en el moment de realitzar l'activitat del busseig.

Diürn. A torn complet i en condicions normals de funcionament.

- Nocturn.

- Festiu.

- Vacacional.

 

5. Implantació

Document IV

La persona responsable de posar en marxa el pla segons els criteris establits en este manual és el titular de l'activitat.

 

5.1. Mitjans humans

L'adequació dels mitjans humans o les necessitats del pla hauran d'anar acompanyades de consignes generals referides almenys a:

- Precaucions que s'han adoptar per a evitar causes que originen l'emergència de busseig.

- Forma d'actuació en cas d'accidents de busseig.

- Informació sobre el funcionament del pla d'emergència a tot el personal que participa en l'activitat de busseig.

 

5.2. De l'emergència

S'hauran de fer pràctiques amb simulacres per a poder obtindre conclusions encaminades per a aconseguir millores en el pla i obtindre una major efectivitat.

Pla d'emergència

Centre de busseig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telèfon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fax \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Correu electrónic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Factors de risc

Lloc de la immersió \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Accessos de carreteres a l'activitat de busseig

Nombre d'alumnes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instructor director del curs (nivell 2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instructors ajudants \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mitjans materials

Telèfon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ràdio-canal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tipus d'embarcació \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mitjans humans

Metge \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Diplomat en Infermeria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Socorrista \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mitjans sanitaris

Farmaciola \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oxigen al 100% \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hospital més próxim \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cambra hiperbàrica més próxima operativa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nivells de risc

Molt alt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mitjà \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Baix \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Condicions d'evacuació

Adequades

Inadequades

Mitjans d'autoprotecció

Mitjans materials i humans

 

|  |  |  |
| --- | --- | --- |
|  | SÍ | NO |
| Ambulàncies | ¨ | ¨ |
| Helicópter | ¨ | ¨ |
| Cambra hiperbàrica | ¨ | ¨ |
| Embarcacions | ¨ | ¨ |
| Ràdio-canal 16/ 9 | ¨ | ¨ |
| Telèfon móbil | ¨ | ¨ |
| Farmaciola | ¨ | ¨ |
| Oxigen | ¨ | ¨ |
| Instructor | ¨ | ¨ |
| Metge | ¨ | ¨ |
| Diplomat en Infermeria | ¨ | ¨ |
| Socorrista | ¨ | ¨ |
| Instructor 02 | ¨ | ¨ |
| Bussejador 02 | ¨ | ¨ |

 

Mitjans sanitaris

Adreça i telèfon

Hospitals \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Centres de salut \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postes sanitaris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Creu Roja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cambra hiperbàrica operativa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 

Mitjans de comunicació

Tots els centres de busseig obligatóriament estaran en contacte amb:

- Telèfon del Centre d'Emergència de la Generalitat: 112

- Telèfon d'Emergència Marítima: 749 641 135

- Ràdio

- Club Nàutic: canal 9

- Canal d'Emergència: canal 16

- Bombers

- Policia Local

- Policia Nacional

- Guàrdia Civil

- Protecció Civil

- SAMUR

- Creu Roja

 

Evacuació de l'accidentat

Emergència primària

1. Avaluació de l'emergència per a determinar la gravetat i necessitat de trasllat a un centre mèdic.

2. Aplicació dels primers auxilis amb els mitjans d'autoprotecció de què disposem.

3. Davant del mínim dubte cal dirigir-se a un centre mèdic perquè avaluen l'emergència.

4. Tornar a valorar repetidament l'emergència a fi de determinar els canvis evolutius.

5. Anotar les circumstàncies que la van desencadenar i els signes i símptomes que presenta l'accidentat a fi d'ajudar en l'avaluació posterior.

 

Emergència secundària

1. S'avaluarà l'abast de la lesió i es donarà orde de comunicar l'emergència a fi de posar en marxa els mecanismes de trasllat més adequat.

2. S'aplicaran els primers auxilis corresponents.

3. Es tindrà cura que el transport de l'accidentat siga el més adequat, i es continuaran les mesures de suport necessàries durant este.

4. Davant de sospita d'emergència que pot requerir tractament quirúrgic (fractura, luxació, ferida important, etc.) no administrar aliments sólids per boca davant de la possibilitat d'una futura anestèsia.

5. Tornar a valorar repetidament l'emergència a fi de determinar els canvis evolutius.

6. Anotar les circumstàncies que la van desencadenar i els signes i símptomes que presenta l'accidentat a fi d'ajudar en l'avaluació posterior.

 

Emergència terciària

1. Avaluació de l'emergència.

2. Reanimació i primers auxilis.

3. Administrar oxigen al 100% a fi d'augmentar la desnitrogenització i l'oxigenació dels teixits hipóxics.

4. Avisar els equips d'evacuació.

5. Avisar el centre mèdic hiperbàric.

6. Anotar les circumstàncies que la van desencadenar: profunditat màxima, temps en el fons, immersió successiva, factors de risc, velocitat d'ascens, etc. Així com els signes i símptomes que presenta l'accidentat a fi d'ajudar en l'avaluació posterior.

7. Si el pacient està conscient i pot deglutir (no s'ennuega), cal donar-li aigua. Si és possible un mínim d'1 litre en la primera hora.

8. La posició de l'accidentat serà la més cómoda per a ell. Sol ser en decúbit supí (gitat boca per amunt) i no cal que el cap estiga més baix que el cos.

9. Mitjans de trasllat

Durant el trasllat s'ha de continuar l'administració d'oxigen al 100%. Cal assegurar-se que el centre mèdic hiperbàric està avisat. I avaluar periódicament la situació de l'accidentat, amb anotació dels canvis que experimente. Si el pacient està conscient i pot deglutir (no s'ennuega), cal donar-li aigua abundantment.

a) Si la situació de l'accidentat ho permet i si l'evacuació per altres mitjans (ambulància, helicópter) tardarà considerablement, s'haurà de plantejar un trasllat en vehicle propi, i s'observaran les mateixes recomanacions que en l'ambulància.

b) Ambulància: s'ha d'evitar les acceleracions brusques. Evitar durant el trasllat l'ascens per ports de muntanya a fi d'evitar les cotes de 300-400 metres.

c) Helicópter: assegurar-se que la cota màxima d'alçària no sobrepasse els 300-400 metres, a fi de no agreujar el disbarisme. Si és possible cal realitzar vol rasant sobre el mar.

 

 

---

****[1]****El apartat 5 de l’article únic del [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015),de modificació del Decret 10/2003, de 4 de febrer, del Consell, aprovatori del Reglament pel qual es regixen els centres de busseig de la Comunitat Valenciana i el procediment per a la sol·licitud d'autorització d'estos centres (DOGV núm. 7504 de 14.04.2015 - Ref. Base de dades 003235/2015), establix que les referències al Centre de Desenrotllament Marítim i al conseller d’Obres Públiques, Urbanisme i Transports, que figuren en el Decret 10/2003, s’entendran realitzades, respectivament, a la direcció general i al titular de la conselleria que tinga la competència en matèria d’activitats subaquàtiques esportivorecreatirves.

****[2]****Disposició addicional redactada pel [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[3]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[4]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[5]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[6]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[7]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[8]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[9]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[10]****Article 11 introduït pel [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[11]****Article 12 introduït pel [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[12]****Article 13 introduït pel [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[13]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).

****[14]****Redacció que en fa el [**Decret 44/2015, de 10 d'abril, del Consell**](http://www.dogv.gva.es/va/disposicio?sig=003235/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003235/2015).


Còpia Permalink ELI